بجلی کی وزارت
توانائی کے مرکزی وزیراوروزیرمملکت نے آزادی کا امرت مہوتسو کے ایک جزوکے طورپر توانائی کے اداروں سے متعلق کلیدی انضباطی معیارات کے بارے میں ایک رپورٹ کا اجراکیا
آرای پی نے اپنا 52واں یوم تاسیس منایا
جناب آرکے سنگھ نے ہریانہ کے گروگرام میں آرای سی کے نئے کارپوریٹ دفترکاافتتاح کیا
نئی دہلی25؍جولائی: آرای سی لمیٹڈ کے 52ویں یوم تاسیس کے موقع پر آج توانائی ، جدید وقابل تجدید توانائی کے مرکزی وزیرجناب آرکے سنگھ نے توانائی اوربھاری صنعتوں کے وزیرمملکت جناب کرشن پال گوجر، توانائی کی وزارت میں سکریٹری جناب آلوک کمار ، آرای سی لمیٹڈ کے سی ایم ڈی ، جناب سنجے ملہوترا اوروزارت توانائی اور آرای سی کے اہم افسران کی موجودگی میں گروگرام ، ہریانہ میں کارپوریشن کے نئے ، جدید ترین سہولتوں سے لیس کارپوریٹ دفترکا افتتاح کیا۔ آرای سی کا4.2ایکڑمیں پھیلاہوایہ جدید کیمپس ایک بایوکلائمیٹک عمارت ہے ، جس میں ایک پلازہ اور 400نشستوں والا آڈیٹوریم ہے ۔ یہ اپنی چھت پر  ایک میگاواٹ کے شمسی پلانٹ والاایک نیٹ –زیرو بلڈنگ ہے ۔ اسے مربوط آبی وبندوبست و توانائی بندوبست کے لئے جی آرآئی ایچ اے سمٹ  سے نوازاجاچکاہے ۔
بھارت کی آزادی کی 75ویں سالگرہ منانے کے لئے فی الحال ملک بھرمیں جاری آزادی کا امرت مہوتسو کے ایک جزوکے طورپر قابل احترام وزراء نے توانائی کے اداروں سے متعلق کلیدی انضباطی معیارات پرمشتمل ایک رپورٹ بھی جاری کی ہے ۔ رپورٹ میں ریاست کی ملکیت والے ٹرانسمیشن اور جنریشن اداروں کے علاوہ ڈسکام  سے متعلق اہم انضباطی معلومات شامل ہیں ۔ یہ ان کی کارکردگی کے بامعنی موازنہ کی سہولت فراہم کریگی اورپالیسی سازوں نیز ریگولیٹرس سمیت توانائی کے شعبے کے حصص داروں کے لئے قابل عمل بصیرت بھی فراہم کریگی ۔ بینچ مارکنگ اور اہم انضباطی معیارات کے تقابلی تجزیئے سے بھی ایک وسیع زاویہ نظرحاصل ہوگا۔ جس سے یہ پتہ چلے گاکہ توانائی کے اداروں کی کارکردگی کیسی ہے ، اوراس میں کس طرح کی اصلاحی تدابیر کئے جانے کی ضرورت ہے ۔
اس موقع پر اپنی تقریرمیں توانائی کے مرکزی وزیر جناب آرکے سنگھ نے آرای سی کو اس کے 52ویں یوم تاسیس پر مبارک باد دی اورکہاکہ یہ ایک ایسا شاندار سفررہاہے ، جس پر یہ کارپوریشن فخرکرسکتاہے ۔ آرای سی نے حال ہی ریکارڈ وقت میں ہرگاوں اوربساوٹوں کو جوڑنے اور توانائی کے شعبے میں یکسرتبدیلی لانے کا کام مکمل کیاہے ۔
توانائی کے وزیرمملکت جناب کرشن پال گوجرنے کہاکہ پورے بھارت میں 22دفاترپرمشتمل اپنے وسیع نیٹ ورک کے توسط سے آرای سی بجلی کی تقسیم ، ٹرانسمیشن ، پیداوار اور قابل تجدیدتوانائی کے شعبہ کی ترقی کے لئے مالی اعانت کاضروری کام کررہاہے ۔
انھوں نے کہاکہ ڈی ڈی یوجی جے وائی اسکیم کے تحت ملک کے گاوؤں کی 100فیصد برق کاری کا ہدف حاصل کرلیاگیاہے ۔ ریکارڈ وقت میں 2.81کروڑگھروں کی برق کاری ایک چیلنج بھراکام تھا۔ آرای سی اس کے لئے مبارکباد کامستحق ہے ۔رپورٹ کے تعلق سے گفتگوکرتے ہوئے انھوں نے کہاکہ توانائی کے اداروں سے متعلق کلیدی انضباطی معیارات کے بارے میں آرای سی کے ذریعہ جاری رپورٹ توانائی کے اداروں کی کارکردگی سے متعلق معیارات کا ایک جامع مجموعہ پیش کرنے اور بہترفیصلے کے لئے بصیرت پیداکرنے کی ایک انوکھی پہل ہے ۔
اس پروگرام میں بھارت سرکارکی دین دیال اپادھیائے گرام جیوتی یوجنا  کی حصولیابیوں پر ایک کتابچہ اور معززاشخاص کے ذریعہ آرای سی کی سی ایس آر پہل پر ایک مجموعے کا اجرابھی کیاگیا۔
آرای سی لمیٹڈ کے بارے میں :آرای سی ایک نورتن غیربینکنگ مالیاتی کارپوریشن  ہے ، جو پورے بھارت میں توانائی کے شعبے کی مالی اعانت اور فروغ پر توجہ مبذول کررہاہے ۔ 1969میں قائم رورل الیکٹری فیکیشن کارپوریشن لمیٹڈ نے آپریشنز کے شعبے میں 50سال مکمل کرلئے ہیں ۔ یہ ریاستی بجلی بورڈوں ، ریاستی حکومتوں ، مرکزی /ریاستی بجلی اداروں ، آزادانہ طورپر بجلی کی پیداوار کرنے والوں ، دیہی بجلی کوآپریٹوزاور نجی شعبے کے اداروں کو مالی مدد فراہم کرتاہے ۔اس کی پیشہ ورانہ سرگرمیوں میں پورے توانائی کے شعبے کے ویلیوچین میں پروجیکٹوں کی مالی اعانت کے ساتھ ساتھ مختلف قسم کے پروجیکٹوں میں پیداوار، ٹرانسمیشن ، تقسیم سے متعلق پروجیکٹ اور قابل تجدید توانائی کے پروجیکٹ شامل ہیں ۔ آرای سی کی مالی اعانت سے بھارت میں ہرچوتھے بلب کو روشنی ملتی ہے ۔